पूर्व मेयर समीर कुमार को शहर में हेलमेट वाले हमलावर से खतरे का आभास पहले से था। इसका खुलासा उनके फेसबुक पोस्ट से हो रहा है। उन्होंने गत 13 अप्रैल को दिन के 11.37 बजे अपने फेसबुक अकाउंट पर लिखा था-‘मुजफ्फरपुर में अपराध पर लगाम लगाना है तो शहर के अंदर हेलमेट पहनकर चलने पर रोक लगाना होगा। नहीं तो सीसीटीवी का भी काम नहीं!’ गत 23 सितंबर की शाम के करीब सात बजे शहर के चंदवारा इलाके में फायर स्टेशन के निकट हेलमेट वाले हमलावरों ने एके-47 से समीर कुमार पर ताबड़तोड़ गोलियां बरसाकर उनकी आशंका को सच साबित कर दिया। बाइक सवार दोनों हमलावर हेलमेट पहने थे। यही वजह है कि घटनास्थल के निकट के सीसीटीवी कैमरे का फुटेज ठोस साक्ष्य जुटाने में नाकाम रहा।